stanford-oval/wikipedia huggingface dataset:
יחסי ארצות הברית – הודו
היסטוריה > 2004–2014 > הריגול האמריקאי נגד הודו

ב-2 ביולי 2014, הזמין משרד החוץ ההודי דיפלומטים אמריקאים לדון בטענות כי ה-CIA, ריגל אחרי אישים ויישויות הודיות בתוך הודו. מסמך משנת 2010 הודלף על ידי אדוארד סנודן ופורסם על ידי וושינגטון פוסט, כי סוכנויות המודיעין של ארצות הברית הורשו לרגל אחרי ראש ממשלת הודו, נרנדרה מודי.
היסטוריה > 2004–2014 > תקרית דויאני חוברגדה

בדצמבר 2013, נעצרה דויאני חוברגדה, סגנית הקונסול הכללי של הודו בניו יורק, על ידי התובעים הפדרליים של ארצות הברית בגין הגשת מסמכי אשרת עבודה מזויפים עבור עוזרת הבית שלה, ולשלם לעוזרת הבית שלה "הרבה פחות מהשכר המינימלי החוקי". האירוע הביא למחאה מצד ממשלת הודו ולקרע ביחסי הודו-ארצות הברית. הודו דרשה התנצלות מצד ארצות הברית על "השפלתה" כביכול וארצות הברית סרבה להתנצל. הודו הגיבה על מה שנראה בעיניה כהתעללות בפקיד הקונסולרי שלה על ידי ביטול תעודות הזהות וזכויות היתר של אנשי הקונסוליה האמריקאית ומשפחותיהם בהודו והסרת מחסומים ביטחוניים מול שגרירות ארצות הברית בניו דלהי.
חוברגדה הייתה נתונה לדין בעת מעצרה משום שהייתה לה חסינות קונסולרית בלבד ולא חסינות דיפלומטית רחבה יותר. לאחר מעצרה, העבירה ממשלת הודו את חוברגדה לשליחות ההודית באו"ם וכתוצאה מכך האשמות נגדה נסגרו במרץ 2014. עם זאת, בתוך שנה מהאירוע התחזקו יחסי הודו-ארצות הברית כאשר בינואר 2015, ביקר הנשיא אובמה בהודו.
היסטוריה > 2014 ואילך

כיום, הודו וארצות הברית מקיימות יחסים תרבותיים, אסטרטגיים וצבאיים נרחבים. ההתפתחויות האחרונות כוללות את הצמיחה המהירה של כלכלת הודו, קשרים הדוקים יותר בין התעשיות ההודיות לתעשיות האמריקאיות, בעיקר בתחום טכנולוגיית המידע והתקשורת, הנדסה ורפואה, שותפות בלתי רשמית לניהול שיתוף פעולה עם סין, טרור והידרדרות היחסים בין ארצות הברית לפקיסטן.
בפברואר 2016, הודיע הנשיא ברק אובמה על כוונתו לספק לפקיסטן 8 מטוסי F-16 בעלי יכולת גרעינית וכן מוצרים צבאיים שונים כגון 8 מכ"מים מסוג 9. זאת, למרות הסתייגויות חריפות מצד מחוקקים אמריקאים לכוונת אובמה. בעקבות הודעת אובמה, הזמינה ממשלת הודו את שגריר ארצות הברית בהודו כדי להביע את מורת רוחה על מכירת מטוסי ה-F-16 לפקיסטן.
בפברואר 2020 ביקר נשיא ארצות הברית דונלד טראמפ בהודו ונפגש עם ראש ממשלת הודו נרנדרה מודי.
נציגויות

ארצות הברית מיוצגת בהודו על ידי שגרירות בניו דלהי וקונסוליות בהיידראבאד, מומבאי, צ'נאי וקולקטה, ומתוכננת פתיחת קונסוליות בבנגלור ואחמדאבאד.
הודו מיוצגת בארצות הברית על ידי שגריות בוושינגטון די. סי. וקונסוליות ביוסטון, ניו יורק, שיקגו וסן פרנסיסקו, ומתוכננת פתיחת קונסוליה בסיאטל.
ראו גם

הברית לדיאלוג ביטחוני רב-צדדי
קבוצת I2U2
יחסי איי מרשל – רוסיה

| יחסי איי מרשל – רוסיה |
| --- | --- |
איי מרשל: רוסיה


איי מרשל: רוסיה
שטח (בקילומטר רבוע)
181: 17,098,242
אוכלוסייה
37,225: 144,612,532
תמ"ג (במיליוני דולרים)
284: 2,021,421
תמ"ג לנפש (בדולרים)
7,629: 13,978
משטר
דמוקרטיה: רפובליקה פדרלית נשיאותית

יחסי איי מרשל–רוסיה הם היחסים בין רפובליקת איי מרשל לבין הפדרציה הרוסית.
סקירה כללית

שתי המדינות כוננו יחסים דיפלומטיים ב-6 באוגוסט 1992. שתי המדינות חברות מלאות באו"ם, ומקיימות שיתוף פעולה דיפלומטי מועט.
יחסי איי מרשל – צרפת

| יחסי איי מרשל – צרפת |
| --- | --- |
איי מרשל: צרפת


איי מרשל: צרפת
שטח (בקילומטר רבוע)
181: 643,801
אוכלוסייה
37,225: 66,574,294
תמ"ג (במיליוני דולרים)
284: 3,030,904
תמ"ג לנפש (בדולרים)
7,629: 45,527
משטר
דמוקרטיה: רפובליקה (סמי) נשיאותית

יחסי איי מרשל–צרפת הם היחסים הדיפלומטיים הרשמיים שבין רפובליקת איי מרשל לבין הרפובליקה הצרפתית. נשיא איי מרשל ביקר בצרפת לכבוד ועידת האקלים העולמית וועידת צרפת אוקיאניה הרביעית, שתיהן נערכו בנובמבר 2015.
צרפת אחראית לאספקת החשמל במספר אטולים באיי מרשל והיא מקיימת שיתוף פעולה טכני ותרבותי צמוד עם ממשלת איי מרשל.
ייצוג

צרפת מיוצגת באיי מרשל באמצעות השגרירות שהיא מחזיקה במנילה, בירת הפיליפינים. בנוסף לשגרירות, צרפת מחזיקה קונסוליה במג'ורו, בירת האיים.
איי מרשל מיוצגת בצרפת באמצעות הקונסוליה שהיא מחזיקה בציריך, שווייץ.
יחסי מין לסביים

ציור משנת 1925 של גרדה וגנר בו נראות שתי נשים מקיימות יחסי מין
יחסי מין לסביים הן פעילויות מיניות המתקיימות בין נשים ללא קשר לנטייתן המינית. בין אם הן מזדהות כלסביות, ביסקסואליות, הטרוסקסואליות או מוותרות על זהות מינית לחלוטין.
מאפיינים

שייר הייט כתבה במחקר שלה כי יחסי מין עם אישה כוללים: מגע, נשיקה, חיוך, חיבוק, דיבור, ליטוף, ליקוק, הפשטה, השמעת קולות, נשיכות, בכיות ונשימות ואנחות יחד. הפה, השפתיים והלשון של האישה עשויים להיות אזורים רגישים, הם משמשים בדרך כלל על ידי בנות זוג בשלבים המקדימים ולאורך הפעילות המינית, בין אם לנשיקה, מין אנאלי, ליקוק, ובמיוחד למין אוראלי. גירוי שדי בת הזוג, כולל גירוי הפטמות דרך הפה, הוא סוג של משחק מקדים. גירוי שד ופטמות הנשים הוא היבט שכיח בפעילות המינית. גירוי של הפטמות של אישה מקדם את הגעת האוקסיטוצין והפרולקטין. במהלך גירוי הפטמות משתחררות כמויות גדולות של אוקסיטוצין, שבדרך כלל יכינו את השד להנקה. מלבד יצירת רגשות אימהיים אצל אישה, הדבר גם מקטין את החרדה שלה ומגביר את הקשר ואת האמון עם בת הזוג.
האורגזמה כוללת פעולות רצוניות, כולל התכווצויות שרירים באזורים מרובים של הגוף ותחושת אופוריה המיוחסים להתפרצותם של האוקסיטוצין והפרולקטין.
מאפיינים > מין אוראלי וגירוי ידני

גירוי אוראלי של הדגדגן או השפתיים הפנימיות של הפות או הנרתיק נהוג בדרך כלל בין נשים וכמו גירוי דרך הפה של הפטמות, גם גירוי זה יכול לכלול שימוש בשיניים בנוסף לשימוש בשפתיים או בלשון. יחסי מין אוראליים הכוללים גירוי של הדגדגן או השפתיים הפנימיות  של הפות או הנרתיק נקראים קונילינגוס. גירוי אוראלי של פי הטבעת הנקרא אנאלינגוס נעשה לעיתים רחוקות יותר ביחסי מין לסביים.
גירוי ידני, אצבעות, כולל שימוש באצבעות על מנת לעסות את הדגדגן או חלקים אחרים של הפות, הנרתיק או פי הטבעת. גירוי אוראלי או ידני של הפות, ובמיוחד הדגדגן, הוא הדרך הנפוצה ביותר עבור אישה להגיע לאורגזמה. האצבעות עשויות להיות אצבעות עצמיות, חד צדדיות, הדדיות, חדירות או לא חדירות. עיסוי החלק הפנימי של הנרתיק עלול לעורר אזור מאוד רגיש המכונה נקודת ג'י. עבור חלק מהנשים, גירוי אזור נקודת הג'י יוצר אורגזמה עזה יותר מאשר גירוי דגדגן בצורה ישירה. על מנת ליצור חדירה עמוקה יותר בנרתיק, אנאלי או אוראלי, ישמשו את האישה דילדו ואביזרי מין.
טריבדיזם (אנ') הוא אקט מיני לא חודרני נפוץ ביחסי מין בין נשים. תנועה זו מכונה לעיתים קרובות בשם תנוחת "מספריים", ומכונה גם יחסי מין ללא חדירה או בסלנג פופולרי כ-bumping יבש. תנוחה זו בין נשים כרוכה באישה שמשפשפת את הפות שלה נגד הפות, הירך, הבטן, הישבן, הזרוע או חלק אחר בגוף של בת זוגה. ניתן להגיע לכך במספר תנוחות מין וזה עשוי להיות מלווה באצבעות או בחדירה עם דילדו.
מאפיינים > מחקר

בשנת 1953, דוחות קינסי של אלפרד קינסי נכתב כי בחמש השנים הקודמות של פעילות מינית, 78% מהנשים חוו אורגזמות בקרב 60% עד 100% מהמפגשים המיניים עם נשים אחרות, לעומת 55% בקרב הטרוסקסואלים. קינסי ייחס את ההבדל לכך שבנות זוג ידעו יותר על מיניותן של נשים וכיצד לייעל את שביעות הרצון המינית של בנות הזוג לעומת בני זוג גברים. באופן דומה, מחקרים של כמה חוקרים נוספים, כולל מאסטרס וג'ונסון, הגיעו למסקנה שלהתנהגות מינית לסבית יש לעיתים קרובות יותר תכונות הקשורות לסיפוק מיני מאשר לעמיתיהם ההטרוסקסואליים, או שבנות זוג נוטות יותר להדגיש את ההיבטים הרגשיים של האהבה. מחקרם של מאסטרס וג'ונסון משנת 1979 בנושא פרקטיקות מיניות לסביות הגיע למסקנה כי מפגשים מיניים לסביים כוללים יותר מגע מיני מלא בכל הגוף, ולא מגע ממוקד באברי המין, פחות עיסוק או חרדה מהשגת אורגזמה, יותר אסרטיביות מינית ותקשורת על צרכים מיניים, מפגשים מיניים ארוכים יותר וסיפוק רב יותר מאיכות חייו המינית של האדם.
נחקרו גם העדפות לפרקטיקות מיניות ספציפיות בקרב יחסי נשים חד-מיניים. מאסטרס וג'ונסון הגיעו למסקנה כי חדירה לנרתיק עם דילדו היא נדירה ולסביות נוטות לעשות יותר גירוי באברי המין מאשר גירוי ישיר של הדגדגן, וזה גם המקרה במערכות יחסים הטרוסקסואליות. עוד מסקנה אליה הגיעו היא כי ישנן נשים לסביות או ביסקסואליות שאינן אוהבות יחסי מין אוראליים משום שהן אינן אוהבות את החוויה או בגלל גורמים פסיכולוגיים או חברתיים, למשל למצוא את המקום לא נקי. נשים לסביות או ביסקסואליות אחרות מאמינות שזה הכרח או פעילות שמגדירה במידה רבה פעילות מינית לסבית.
מין בטוח

ישנן דרכים שונות להגנה מפני העברת מחלות מין במהלך יחסי מין לסביים, אם כי שיטות אלה אינן נחקרות היטב.[דרוש מקור] סכרים דנטליים(Dental dam), קונדומים על צעצועי מין, כפפות וניילון נצמד משמשים כולם כהגנה במהלך צורות שונות של יחסי מין. מרבית הנשים המקיימות יחסי מין לסביים אינן משתמשות בהגנה במהלך יחסי מין, בגלל תפיסות מוטעות שהסיכון הנמוך יותר להעברת מחלות מין גורם לכך שאין צורך במחסומים. עיסוק במין אוראלי ללא שימוש בסכר דנטלי או בקונדום נחשב להתנהגות מינית בסיכון גבוה.
המרכזים לבקרת מחלות ומניעתן (CDC) ממליץ להשתמש בסכר דנטלי במהלך יחסי מין אוראליים. בנוסף, ארגונים למניעת HIV מחלקים סכרים דנטליים יחד עם קונדומים וציוד אחר למין בטוח. ה-FDA לא העריך סכרים דנטליים או חסמים אחרים ביעילותם במניעת התפשטות מחלות מין. מחנכי בריאות מעודדים במידה רבה את השימוש בהם במהלך קונילינגוס או אנאלינגוס, אבל סכרים דנטליים אינם נמצאים בשימוש נרחב על ידי נשים המקיימות יחסי מין לסביים, והפעולות הללו לא נעשות במחשבה על מניעת מחלות מין. סכרים דנטליים נמצאים בדרך כלל במרפאות מחלות מין ובאינטרנט, אך קשה למצוא אותם בבתי מרקחת שבהם בדרך כלל נמכרים קונדומים. ניתן גם להכין סכרים דנטליים על ידי חיתוך קונדום לטקס. ידוע כי קונדומי לטקס הם אטומים לפתוגנים העלולים לגרום למחלות מין.
בדומה לקונדומים, נעשה שימוש בסכר דנטלי חדש עבור כל מקרה של מין אוראלי כדי להפחית את הסיכון להעברת מחלות מין. סכרים מונחים מעל פתח ההנרתיק או פי הטבעת לפני תחילת פעילויות מיניות ואין להסירם עד לסיום הפעילות. כדי להבטיח את אי-היווצרותם של קרעים, ניתן להשתמש בחומר סיכה מבוסס מים או סיליקון. בנוסף, סכרים אינם נמתחים מכיוון שזה עלול להוביל לקרעים.
אף על פי שקונדומים עשויים שלא להיות מתאימים למפגשים מיניים לסביים רבים, הם עדיין שימושיים כאשר מדובר באביזרי מין. צעצועים המשותפים בין בני הזוג יכולים להפיץ פתוגנים גם כאשר הם מנוקים. השימוש בקונדומים בנוסף לניקוי יסודי יכול לסייע בהפחתת הסיכון להעברת מחלות מין באמצעות צעצועי מין.
במקרה של פצעים פתוחים או פצעים בידיים, ניתן להשתמש בכפפות לטקס למניעת זיהום תוך כדי החדרת אצבעות או פיסטינג. על הכפפות להיות מונחות על הידיים לפני התרחשות הפעילות המינית ולהישאר עליהן לאורך כל הפעילות.
ניילון נצמד מוצג לעיתים קרובות כאלטרנטיבה לסכרים דנטליים, אך אינו מומלץ באופן נרחב. בניילון נצמד נעשה שימוש באותו אופן כמו בסכרים דנטליים, והוא יותר חסכוני. כרגע לא קיימים מחקרים על רמת החדירוּת של ניילון נצמד למחלות מין הנגרמות על ידי פתוגנים, אך ידוע שהוא עמיד למים.
ראו גם

נשים המקיימות יחסי מין עם נשים
מערכת יחסים של בני-זוג מאותו המין
גברים המקיימים יחסי מין עם גברים
יחסי הפיליפינים–מקסיקו

| יחסי הפיליפינים–מקסיקו |
| --- | --- |
הפיליפינים: מקסיקו


הפיליפינים: מקסיקו
שטח (בקילומטר רבוע)
300,000: 1,964,375
אוכלוסייה
116,080,711: 131,133,866
תמ"ג (במיליוני דולרים)
437,146: 1,788,887
תמ"ג לנפש (בדולרים)
3,766: 13,642
משטר
דמוקרטיה נשיאותית: רפובליקה פדרלית

יחסי הפיליפינים–מקסיקו הם יחסי החוץ בין מקסיקו והפיליפינים. שתי המדינות חולקות היסטוריה משותפת מזמן ששתי המדינות היו חלק מהאימפריה הספרדית כמלכות המשנה של ספרד החדשה. שתי המדינות חברות ב-APEC, באיגוד האקדמיות של השפה הספרדית ובאו"ם.
היסטוריה

מקסיקו והפיליפינים חולקות מסורות ומנהגים רבים, הנובעים מקשרים שנוצרו במשך 400 שנה. בשנת 1521 כבש הרנאן קורטס את האימפריה האצטקית; ובאותה שנה נסע פרדיננד מגלן לאסיה וטען לבעלות כתר ספרד על האיים באזור מדינת הפיליפינים המודרנית. בשנת 1543, לאחר גילויים, הפליג החוקר רוי לופס דה וייאלובוס מבארה דה נבידאד שבמערב מקסיקו כדי לזהות את האיים האלה וכינה אותם איי הפיליפינים, לכבוד הנסיך פליפה מאסטוריאס.
בשנת 1565 תבע מושל ספרד, מיגל לופס דה לגאספי, את הפיליפינים כמושבה ספרדית, וקבע את מנילה לבירתו בשנת 1571. בשל ריחוקה מספרד, השלטון הספרדי הכפיף את הממשל של מנילה למלכות המשנה של ספרד החדשה במשך מאתיים וחמישים שנים. אוונגליזציה ומסחר היוו את ליבת הקשרים הבין-יבשתיים בין אסיה לאמריקה שמומשו באמצעות הגליאון של מנילה.
בגלל חילופי הדברים הגדולים עם הפיליפינים באותם ימים, אומצו תכונות תרבותיות רבות זו על ידי זו, כאשר מקסיקנים נשארו בפיליפינים, והפיליפינים הקימו במקסיקו, במיוחד את החוף המערבי המרכזי, ליד עיירת הנמל אקפולקו. מילים רבות משפת נאוואטל אומצו ופופולריות בפיליפינים, כמו "טיאנגי" (יריד שוק) ו"זפוטה" (פרי).
לאור הכפפת הממשל בפיליפינים למלכות המשנה של ספרד החדשה שישבה במקסיקו, רבים מהמושלים בפיליפינים היו מקסיקניים-קריאוליים. הצבא גויס מכל אוכלוסיות ספרד החדשה, מה שהוביל להתערבבות אתנית ותרבותית בין מקסיקנים לפיליפינים. האוונגליזציה והמסחר חיברו בין אמריקה לאסיה, בעיקר באמצעות הגליאון של מנילה. הסחר בין קנטון שבסין לאקפולקו עבר במנילה, לשם הגיעו ספינות סיניות עמוסות משי ופורצלן כדי להישלח לאמריקה, תמורת כסף. וחילופי רעיונות ליוו את חילופי המוצרים.
היסטוריה > מערכות יחסים עצמאיות

בשנת 1842, לאחר התקופה הקולוניאלית, מינתה מקסיקו נציג עצמאי במנילה. עם זאת, ההתייחסות המוקדמת ביותר לדיפלומט מקסיקני בפיליפינים הייתה בתקופת הפורפיריאטו (אנ') במקסיקו, עם מינויו של אבריסטו ארנאנדס באטלר בשנת 1878 לקונסול.
במהלך מלחמת העולם השנייה, מקסיקו השתתפה במערכה באוקיינוס השקט נגד יפן ושלחה את טייסת 201, עם כוח משלוח של חיל האוויר המקסיקני, שהגיע למנילה ב-30 באפריל 1945 בפיקודו של אלוף-משנה אנטוניו קרדנאס רודריגס. חיל האוויר המקסיקני השתתף בקרב לוזון (אנ').
היסטוריה > לאחר עצמאות הפיליפינים

העצמאות של הפיליפינים הביאה לעידן חדש של יחסים בין שתי המדינות. מקסיקו שלחה נציג להשתתף בחגיגות עצמאות האומה הדרום-מזרח אסייתית. הקשרים הדיפלומטיים בין שתי המדינות כוננו באופן רשמי ב-14 באפריל 1953. שנת 1964 נקבעה "שנת הידידות הפיליפינית-מקסיקנית", לחגוג את שנת ה-400 למסע של מיגל לופס דה לגאספי. בימינו, כיבוש הפיליפינים נתפס כיוזמה ספרדית, בעוד שמקסיקו נתפסת כמדינה של קשר היסטורי וידידות, וכמה קבוצות מתכוונות לחזק את הקשר בין שתי המדינות.
הנציגות הפיליפינית במקסיקו פתחה את שעריה ב-17 בספטמבר 1953. היא הועלתה לדרגת שגרירות ב-25 ביולי 1961. באותה שנה פתחה מקסיקו שגרירות במנילה.
היסטוריה > ביקורים רמי דרג

בתקופת נשיאותו של דיוסדאדו מקפגל בפיליפינים, נשיא מקסיקו אדולפו לופס מטאוס ערך ביקור ממלכתי בפיליפינים בין התאריכים 20–23 באוקטובר 1962, כביקור גומלין לנסיעה למקסיקו בשנת 1960 שעשה מקפגל, אז סגן נשיא.
הנשיאה גלוריה מקפגל ארויו ביקרה במקסיקו ב-21 בנובמבר 2001 כדי להשתתף בכנס הבינלאומי של המפלגות הנוצריות-דמוקרטיות, בו ייצג הנשיא ויסנטה פוקס את מקסיקו. מקפגל ארויו התארחה במקסיקו במהלך אספת מנהיגי APEC העשירית שהתקיימה בלה פאס שבבאחה קליפורניה הדרומית באוקטובר 2002.
בנובמבר 2011 ביקרה הגברת הראשונה של מקסיקו, מרגריטה סבלה, ביקור מיוחד של יומיים בפיליפינים. סבלה פגשה את נשיא הפיליפינים בארמון מאלאקניינג. היא גם ביקרה במבצר סנטיאגו ובמקלט Nayong Kabataan לילדים.
נשיא מקסיקו אנריקה פניה נייטו ביקר בפיליפינים ב-17 בנובמבר 2015 במהלך פגישת מנהיגי הכלכלה של APEC במנילה. במהלך ביקורו שוחחו פנייה ניטו ונשיא הפיליפינים בניגנו אקינו על שיפור קשרי הסחר והיו עדים לחתימה על הסכמים דו-צדדיים בנושא הימנעות מכפל מס, שיתוף פעולה בתיירות ומאבק בסחר בלתי חוקי בסמים.
ביקורים רמי דרג

הנשיא אדולפו לופס מטאוס (אוקטובר 1962)
הנשיא חוסה לופס פורטייו (נובמבר 1978)
הנשיא ארנסטו סדייו (נובמבר 1996)
הנשיא אנריקה פניה נייטו (נובמבר 2015)
הנשיא פרדיננד מרקוס (אוקטובר 1981)
הנשיא פידל ראמוס (מאי 1997)
הנשיאה גלוריה מקפגל ארויו (נובמבר 2001 ואוקטובר 2002)
הסכמים דו-צדדיים שנחתמו

עד כה חתמו מקסיקו והפיליפינים על ההסכמים הבאים:
הסכם הובלה אווירית דו צדדי, שנחתם בשנת 1952.
הסכם תרבות שנחתם במקסיקו בשנת 1969.
הסכם לשיתוף פעולה מדעי-טכני בעניינים חקלאיים, נחתם בשנת 1994.
הסכם לשיתוף פעולה בתחום התיירות בשנת 1995.
הסכם ביטול ויזה רגיל, נחתם בשנת 1997.
הסכם לשיתוף פעולה במאבק בסחר בלתי חוקי ושימוש בסמים נרקוטיים.
הסכם בסיסי לשיתוף פעולה טכני ומדעי בשנת 1997.
בקרת חומרים ופסיכוטרופיים, נחתמה בשנת 1997.
מזכר הבנות בנושא שיתוף פעולה אקדמי בין מזכירות לענייני חוץ של מקסיקו לבין משרד החוץ של הפיליפינים, שנחתם בשנת 1997.
בפברואר 2012 חתם שר החוץ הפיליפיני אלברט דל רוסאריו על שני הסכמים דו צדדיים עם שרת החוץ המקסיקנית פטרישיה אספינוזה במקסיקו. הסכמים אלה כוללים הקמת ועדת ייעוץ דו-צדדית משותפת ומתן החלפת מידע, מודולי הכשרה וחוקרים להכשרה דיפלומטית.
יחסי סחר

בשנת 2018, הסחר הדו-צדדי בין שתי המדינות הסתכם ב-2.9 מיליארד דולר. מוצרי היצוא העיקריים של מקסיקו לפיליפינים כוללים: עפרות נחושת ומוצריהם; יחידות זיכרון; טקילה; משקאות אלכוהוליים; מחוללי אותות רדיו, שמע, וידאו או סטריאו; מחוללי אפקטים אקוסטיים מיוחדים; סירות מנוע; יחידות בקרה או מתאמים; ומעגלים מודולריים. מוצרי הייצוא העיקריים של הפיליפינים למקסיקו כוללים: יחידות זיכרון; תאים סולאריים פוטו-וולטאיים; מקורות מתח; סחורות קידום תעשיית הרכב וחלקי הרכב; מעגלים מודולריים; ונפט גולמי.
מקסיקו היא היבואנית השלישית בגודלה מהפיליפינים ביבשת אמריקה (אחרי ארצות הברית וקנדה) והיא היצואנית השביעית בגודלה לפיליפינים. החברה הרב-לאומית המקסיקנית Cemex פועלת בפיליפינים.
נציגויות דיפלומטיות

מקסיקו מחזיקה בפיליפינים שגרירות במנילה
הפיליפינים מחזיקה במקסיקו שגרירות במקסיקו סיטי
יקטרינה הגדולה (סדרת טלוויזיה, 2015)

| --- | --- |

 סוגה:  דרמה היסטורית
 כותבים:  אלכסיי גראביצקי, בפסקה זו רשומה אחת נוספת שטרם תורגמה 
 בימוי:  איגור זאייצב 
 שחקנים:  נטליה סורקובה (יליזבטה, קיסרית רוסיה)  Ernst Romanov (צ'ארלס ויליאמס)  Valery Kukhareshin (מיכאיל אילריונוביץ' וורונצוב)  ויטאלי קובאלנקו (Semyon Naryshkin)  Elena Rufanova (יוהנה אליזבת, נסיכת הולשטיין-גוטורפ)  Vladimir Matveyev (Stepan Fyodorovich Apraksin)  איליה נוסקוב (סרגיי סלטיקוב)  Sergey Russkin (ניקולאי רפנין)  Gennady Smirnov (איוואן שובלוב)  אולגה מדיניץ' (Elizaveta Vorontsova)  Semyon Strugachyov (Jean Armand de Lestocq)  סרגיי שאקורוב (אלכסיי בסטוז'ב-ריומין)  פאבל דרביאנקו (פיוטר השלישי, קיסר רוסיה)  יוליה סניגיר (יקטרינה השנייה, קיסרית רוסיה)  סטניסלב ליובשין (Symon Todorsʹkyĭ)  פאבל טרובינר (גריגורי אורלוב)  מארק בוגאטירב  ויקטור רקוב (אלכסיי רזומובסקי)  רומן מדיאנוב (Alexander Shuvalov)  Dmitry Bykovsky-Romashov (מיכאיל לומונוסוב)  בפסקה זו רשומה אחת נוספת שטרם תורגמה 
 ארץ מקור:  רוסיה רוסיה
 שפות:  רוסית 
 מספר עונות:  1 
 מספר פרקים:  12 
 הפקה
 מפיק:  רובן דישדישיאן 
 חברת הפקה:  Mars Media
 מוזיקה:  מקסים קושבארוב, איוואן בורליאייב 
 אורך פרק:  552 דק' 
 שידור
 רשת שידור:  1TV
 פורמט (תמונה):  1080i (16:9 HDTV)
 תקופת שידור מקורית:  4 בנובמבר 2015 – 2023 
 קישורים חיצוניים
 אתר רשמי
 דף התוכנית ב-IMDb
 
יקטרינה הגדולה (ברוסית: Вели́кая; מילולית: "הגדולה") היא סדרת טלוויזיה רוסית משנת 2015 בכיכובן של יוליה סניגיר ויליזבטה בויארסקאיה בתפקיד יקטרינה הגדולה, כשסניגיר גילמה אותה בעונה הראשונה ובויארסקאיה עשתה זאת בעונה השנייה. הסדרה שודרה בנובמבר 2015 בערוץ הראשון של רוסיה ונועדה להוות תחרות לסדרה המקבילה של רשת רוסיה 1, "יקטרינה".
עלילה

הסדרה מגוללת את סיפורה של יקטרינה הגדולה למן הרגע שהגיעה לרוסיה ככלתו החדשה של פיוטר השלישי ועלייתה לכס המלוכה הרוסי.
שחקנים ודמויות

יוליה סניגיר (עונה 1) / יליזבטה בויארסקאיה (עונה 2) כיקטרינה הגדולה
כריסטינה קוצ'רנקו כסופי הצעירה
נטליה סורקובה כיליזבטה, קיסרית רוסיה
פאבל דרביאנקו כפיוטר השלישי פטרוביץ'
איליה סביצ'ב כפיוטר הצעיר
סרגיי שקורוב כרוזן אלכסיי בסטוז'ב-ריומין
איליה נוסקוב כרוזן סרגיי סלטיקוב
פאבל טרובינר כגריגורי אורלוב
מארק בוגאטירב כוסילי זאלסקי
רומן מדיאנוב כאלכסנדר שובאלוב
במיון סטרוגאצ'יוב כז'אן ארמנד דה לסטוק
אולגה מדיניץ' כיליזבטה וורונצובה
דמיטרי אוליאנוב כגריגורי פוטיומקין
ויקטור טרליה כפיוטר שובאלוב
ריצ'רד לפרס כסטניסלב פוניאטובסקי
ולדימיר מאטבייב כסטפן אפראקסין
סבטלנה פרולובה כיקטרינה דשקובה
איוואן בטארייב כאלכסיי אורלוב
הפקה > צילומים

הצילומים נערכו מדצמבר 2013 עד אוגוסט 2014 בסנקט פטרבורג ובמחוז לנינגרד (כולל במבצר הפטרופאבלי, ארמון קונסטנטין, גטצ'ינה ואולפני לנפילם).
במקור צוות ההפקה תכנן לעבוד על תסריטים לעונה השנייה והשלישית, שנועדו לספר את חיי הקיסרית בשנים 1762–1775 ובין 1775 ל-1796, בהתאמה. אך הסדרה ירדה בשל ירידה בנתוני הרייטינג.
צילומי העונה השנייה עם בויארסקאיה נערכו בקיץ 2022.
ראו גם

יקטרינה, גרסת הטלוויזיה של רשת רוסיה 1 משנת 2014.
הערות שוליים

↑  Юлия Снигирь сыграет Екатерину Великую в телесериале.(ברוסית)
↑  Сериал Великая (2015).(ברוסית)
↑  Сериал Великая (2015).(ברוסית)
↑  На ТВ покажут исторический сериал «Великая».(ברוסית)
↑  Юлия Снигирь сыграет Екатерину Великую в телесериале.(ברוסית)
↑  Сериал Великая, 2 сезон.(ברוסית)
↑  Сериал Великая, 3 сезон.(ברוסית)
יחסי אנוש בניהול

גישת יחסי אנוש בניהול היא גישה בניהול משאבי אנוש שהחלה להתפתח בסוף המאה ה-19, החוקרת את הדרך להביא ליעילות מרבית של ארגונים על ידי ניצול הפן הפסיכולוגי והסוציולוגי של עבודתם.
גישת יחסי האנוש בניהול פותחה בשנות הארבעים והחמישים של המאה ה-20, לאור עריכתם של ניסויי הות'ורן, שהוכיחו את החשיבות שיש ליחסים הישירים (הבלתי-פורמליים, שאינם מבוססים על עקרונות הבירוקרטיה) בין העובדים כלפי יעילות עבודתם. את הגישה פיתחו פסיכולוגים של התעשייה (הידועים שבהם: ק' קאטל, ה' מונסטרברג וו' שטרן), באופן המנוגד לגישת הניהול המדעי שרווחה באותה תקופה.
גישת יחסי האנוש הציבה כמטרות להתיעלות העבודה את הפחתת העייפות, התייחסות לקצב העבודה, קביעת תקני עבודה אישיים (ולא כלליים) והתחשבות בכל הגורמים התודעתיים המשפיעים על תפוקת העובד. בתחילה עסקו חוקרי הגישה בחקירת התנאים האינדיבידואליים של העבודה (אישיות, כישורים וכו'), אך בתקופת ניסויי הות׳ורן עבר הדגש להתנהלות החברה הישירה (בלתי פורמלית, שאינה נגזרת ישירות מיחסי העבודה הרשמיים) הנוצרת בין העובדים, היוצרים יחסים חברתיים המורכבים הן מיחסי עבודה והן מיחסים ישירים.
גישה זו התקבלה בארגונים רבים בעולם המודרני, ויישומה נעשה על ידי שימוש גובר במחלקות כוח-אדם מיוחדות שהיו אחראיות על קידום יחסי האנוש בארגונים על-מנת להגדיל את ניצול עובדיהם (גיבוש צוותי עבודה, מיון והכשרת עובדים, דאגה לרווחת העובדים וכו').
ביקורת הגישה

לגישת יחסי האנוש בניהול קמה ביקורת רבה מכיוונים שונים, בין טיעוניהם:
הנחת הגישה, כי כל העובדים מסוגלים להזדהות עם עבודתם, אינה נכונה במקרים רבים.
הגישה מתעלמת מאילוצים ניהוליים וטכניים שקיימים לרוב, ביניהם הצורך במהירות החלטה וסודיות.
הגישה לא לוקחת בחשבון השפעות שונות כגון חוק, פוליטיקה וכו' על הארגונים השונים.
הגישה מתעלמת מהאיגודים המקצועיים, שיצרו פערים בין העובדים למנהלים, ומקשים לעיתים על תקשורת לא פורמלית.
הגישה היא רק שיפור של ניצול העובדים וקיבוע הבדלי המעמדות בארגונים השונים, באמצעים שאינם גוררים התנגדות טבעית אך אינם משנים את יחסי העבודה הבסיסיים. החוקר האמריקני ר' מיילס, שתמך בביקורת זו, הוא שטבע את המונח משאבי אנוש במקום יחסי אנוש.
חוקרים חשובים באסכולה

דאגלס מקגרגור
פרדריק הרצברג
חטיבה 14 במלחמת יום הכיפורים

| --- | --- |

טנקים ונגמ"שים של חטיבה 14 בתנועה ב-15 באוקטובר 1973 אחר הצהריים לקראת מבצע אבירי לב
 סוג היחידה:  חטיבה
 שייכות חיילית:  חיל השריון הישראלי
 מפקדים:  אל"ם אמנון רשף (מפקד החטיבה) סא"ל איתן אריאלי (סגן מפקד החטיבה)
 יחידות משנה:  גדוד 9, גדוד 52, גדוד 184, גדוד 79
 עימות:  מלחמת יום הכיפורים
 גזרת פעילות:  סיני
 אמל"ח עיקרי:  טנק מגח 3
 אבדות:  302 הרוגים
חטיבה 14 היא חטיבת שריון שלחמה בסיני במהלך מלחמת יום הכיפורים, החל מפתיחת האש ועד לסיום המלחמה.
חטיבה 14 הייתה חטיבה סדירה בפיקוד אל"ם אמנון רשף. ערב המלחמה הייתה החטיבה פרושה לכל אורך קו תעלת סואץ. עם פרוץ האש ב-6 באוקטובר 1973 ולמשך השעות הראשונות של הלחימה, הייתה החטיבה כוח השריון היחיד שעמד מול הצבא המצרי ובקרבות אלה ספגה אבדות כבידות. החטיבה המשיכה להילחם בקרבות הקשים מול הצבא המצרי ובקרב החווה הסינית במסגרת מבצע הצליחה. ב-19 באוקטובר חצתה החטיבה את תעלת סואץ, כבשה את מתחם "אורחה", והשתתפה בקרבות לכיבוש אזור החיץ החקלאי והרחבת ראש הגשר לכיוון צפון.
במהלך המלחמה נהרגו 302 מחיילי החטיבה ומהיחידות שלחמו תחת פיקודה.
רקע

חטיבה 14 הוקמה על בסיס חטיבת עציוני (חטיבה 6). חטיבת עציוני ההיסטורית פורקה לאחר מלחמת העצמאות, והוקמה מחדש בשנת 1955 כחטיבת חי"ר במילואים. ב-1958 שונה שמה לחטיבה 14 והיא עברה לפיקוד הדרום. בתחילת שנות ה-60 עברה החטיבה הסבה לחטיבה ממוכנת.
במלחמת ששת הימים הייתה החטיבה סדירה למחצה וכללה את גדוד 52, גדוד טנקים סדיר שכלל טנקי סופר שרמן ו-AMX-13, ושני גדודי חרמ"ש במילואים. החטיבה, בפיקודו של מרדכי ציפורי, הייתה חלק מאוגדה 38 של אריאל שרון ולקחה חלק בקרב אום-כתף.
לאחר מלחמת ששת הימים הוחלט להסב את החטיבה לחטיבת שריון סדירה. גדוד 52 קלט טנקי פטון M48 ("מגח 3") שהחליפו את טנקי השרמן וה-AMX המיושנים, וגדוד 184 הוקם בחטיבה כגדוד סדיר שני של טנקי מגח. גדודי המילואים הועברו לחטיבת מרכבות הברזל, ובמקומם קיבלה החטיבה את גדוד 9, גדוד חרמ"ש סדיר, שהוסב בשנת 1970 לגדוד טנקים. החטיבה הוכפפה לאוגדה 252 (אוגדת סיני), והשתתפה במלחמת ההתשה בסיני.
שגרת הפעילות של החטיבה כללה שהות של שלושה חודשים בקו התעלה ואחריהם שלושה חודשים בעורף, באזור רפידים, באימונים (באותו הזמן הייתה חטיבה 401, חטיבת השריון הסדירה הנוספת בסיני, תופסת את קו התעלה).